Общинска избирателна комисия Димитровград, област Хасково

**П Р О Т О К О Л № 28**

Днес 21.10.2023г. от 17.00 часа в малката заседателната зала на Общински съвет Димитровград, бул. „Г.С.Раковски” № 15 - запад ОБЩИНСКАТА ИЗБИРАТЕЛНА КОМИСИЯ /ОИК/, гр.Димитровград проведе заседание, на което присъстваха:

Председател: Димитър Вълчев Гавазов

 Заместник-председател: Михаил Стойков Георгиев

Заместник-председател: Антония Делчева Делчева

Заместник-председател: Добри Григоров Рангелов

Секретар: Другадън Мустафа Апти

Членове: Тодор Динков Иванов

Емилия Галинова Бонева

 Светла Борисова Тричкова

 Надежда Борисова Колева-Стойчева

Отсъстват заместник-председателя на комисията Десислава Николаева и Костова Светла Тенева Тодорова- член на комисията.

Заседанието протече при следния

ДНЕВЕН РЕД:

1. Жалба от коалиция „Продължаваме Промяната– Демократична България”

Заседанието се ръководи от председателя на ОИК Димитър Гавазов.

**По точка първа** от дневния ред е постъпила е жалба с Вх. № 140/21.10.2023г. в 10:38ч. от коалиция „Продължаваме Промяната – Демократична България”, представлявана от Александър Дянков Димитров– упълномощен представител на коалицията.

В жалбата са изложени твърдения, за наличие на нерегламентирано провеждане на политически срещи и събрания организирани от ПП ГЕРБ, като към жалбата са приложени 13 бр. снимки. Считат, че това е нарушение закона за събиранията, митингите и манифестациите и на Заповед № РД-06-1435 от 20.09.2023г. на кмета на община Димитровград. Изнасят се твърдения и че това от своя страна води до незаконосъобразна предизборна агитация без да се визира нарушение на конкретна разпоредба от ИК.

След постъпване на жалбата беше извършена проверка на място в периода от 11:00 ч. до 11:15 ч. от дежурните членове на ОИК - Димитровград – Заместник-председател: Михаил Георгиев и Тодор Иванов - член, които установиха, че в гр. Димитровград пред Спортна зала Младост няма съоръжение тип „шатра” и представители на ПП ГЕРБ нито протичаща предизборна агитация, а на бул. Димитър Благоев и ул. Ромен Ролан срещу пицария “Corner” (срещу кулата) действително е поставено съоръжение тип „шатра”, но не е установено нерегламентирано струпване на хора или нарушение Раздел II Предизборна агитация от Изборен Кодекс.

Въпреки това от представители на ПП ГЕРБ бяха поискани обяснения и доказателства дали за поставените шатри са изпълнени всички предвиждащи се разрешителни режими от Община Димитровград, като беше представена Заповед № РД-06-1521 от 27.09.2023г. на ВрИД кмет на Община Димитровград, с която заповед на основание чл.44, ал.2 от ЗМСМА, чл.37, ал.3 от Наредба № 14 за рекламна дейност на територията на Община Димитровград, чл.183 от Изборния Кодекс на ПП ГЕРБ е позволено поставянето на тип „шатра” за предизборна агитация на определени за това места, дати и часове изчерпателно посочени в цитираната заповед.

Що се касае до изложените в жалбата твърдения за конкретните дати 21.10.2023г. и 22.10.2023г. по същата заповед ПП ГЕРБ имат право да поставят съоръжение тип „шатра” за политическа агитация на дата 21.10.2023г. срещу кулата от 10:00 ч. до 13:00ч., което място е идентично с визираното в настоящата жалба „на тротоара на ъгъла на бул. Димитър Благоев и ул. Ромен Ролан срещу пицария “Corner”. Също на дата 21.10.2023г. от 10:00ч. до 13:00ч. по смисъла на същата заповед ПП ГЕРБ имат право да поставят съоръжение тип „шатра” за агитация пред спортна зала „Младост” за агитация, което отново съвпада с описаното местоположение в жалбата.

По отношение на втората визирана дата 22.10.2023г., по смисъла на горевизираната жалба ПП ГЕРБ има право да постави шатри за агитация на същите места в същите часове.

Що се касае искането за извършване на цитираме „незабавна” проверка, в ИК не съществува срок под понятието използвано от усмотрение на жалбоподателя, въпреки това непосредствено след подаването на сигнала от дежурните от ОИК бе извършена такава проверка.

Предвид изведените в жалбата твърденията изнесени в жалбата за незаконосъобразна предизборна агитация, в следствие на извършената проверка от дежурните не е установено нарушение касаещо неизпълнение, на която и да е от разпоредбите на Раздел II от Изборния кодекс.

Що се касае до твърдението за нарушение на Закона за събиранията, митингите и манифестациите и искане за прекратяване по чл.13, ал.1 от този закон, то извън правомощията на ОИК предвидени в чл.87 от ИК е да извърши проверка и да установява нарушения по Закона за събиранията, митингите и манифестациите, респективно ОИК не е компетентен административен орган.

Предвид горното и на основание чл.87, ал.1, т.22 от ИК, след станалите разисквания и проведеното гласуване Общинската избирателна комисия – гр.Димитровград прие следното

**Р Е Ш Е Н И Е № 166**

**Оставя без уважение подадената жалба с вх.№** 140/21.10.2023г. от коалиция „Продължаваме Промяната – Демократична България” като неоснователна и недоказана.

**В останалата и част** съобразно изведените твърдения за нарушение на Закона за събиранията, митингите и манифестациите **оставя без разглеждане** **жалбата поради липса на компетентност по смисъла на чл.87 от ИК и на осн. чл.31 от АПК препраща същата по компетентност на ВрИД кмет на Община Димитровград.**

Решението подлежи на обжалване пред ЦИК в тридневен срок от обявяването му.

Гласували: 9

За 9– Димитър Гавазов, Михаил Георгиев, Антония Делчева, Добри Рангелов, Другадън Апти, Тодор Иванов, Емилия Бонева, Светла Тричкова, Надежда Колева-Стойчева

Против – няма

Поради изчерпване на дневния ред, заседанието беше закрито в 17:15 часа.

ПРЕДСЕДАТЕЛ:

 /Димитър Гавазов/

 СЕКРЕТАР:

 /Другадън Апти/